OpenLLM-France/wikimedia huggingface dataset:
# Chopper (pel·lícula)

Chopper és una pel·lícula australiana dirigida per Andrew Dominik, estrenada el 2000. Ha estat doblada al català. Aquest film segueix la vida d'un criminal australià autor de best-sellers. Ha estat doblada al català.

## Argument

Aquest primer llargmetratge d'Andrew Dominik explica la vida de l'enemic públic no 1 a Austràlia, el molt carismàtic Mark " Chopped" Read. Volent imposar-se com a cap al sector d'alta seguretat d'una presó australiana, on està empresonat per haver organitzat un atemptat contra un jutge, Chopper assassina Keithy George. Aquest incident, molt corrent a la presó, serà un esdeveniment capital en la seva vida.
Traït, temut i aclamat per milers de fans arreu del món, Chopper ens porta a través de la seva història. Menteix més que respira; de temperament calent, aquest assassí en sèrie pot girar tota una situació al seu favor i pot justificar-se sense ser-ne acusat.

## Repartiment

* Eric Bana: Mark Brandon 'Chopper' Read
* Simon Lyndon: Jimmy Loughnan
* David Field: Keithy George
* Daniel Wyllie: Bluey
* Bill Young: el detectiu Downie
* Vince Colosimo: Neville Bartos
* Kenny Graham: Keith Read
* Kate Beahan: Tanya
* Serge Liistro: Sammy el turc
* Pam Western: la mare de Tanya
* Garry Waddell: Kevin Darcy
* Brian Mannix: Ian James
* Skye Wansey: Mandy
* Annalise Emtsis: Shazzy
* Johnnie Targhan: Paul

## Banda original

* Don't Fence Me In, interpretada per Frankie Llana
* Black and Blue, interpretada per Chain
* Sweet Love, interpretada per Renée Geyer
* Bad Boy for Love, interpretada per Rosa Tattoo
* Stuck on You, interpretada per Rosa Tattoo
* Forever Now, interpretada per Cold Chisel
* Release the Bato, interpretada per The Birthday Party
* Senile Dementia, interpretada per The Sants
* Ever Lovin' Man, interpretada per Mick Harvey i The Loved Ones

## Premis i nominacions

* Millor realitzador, millor actor per a Eric Bana i millor segon paper masculí per a Simon Lyndon, en els premis Australian Film Institute l'any 2000.
* Millor realitzador de film independent i millor actor per a Eric Bana, en els premis IF l'any 2000.
* Millor actor per a Eric Bana, en el Festival del film d'Estocolm l'any 2000.
* Gran premi i premi de la crítica, en el Festival del film policíac de Cognac l'any 2001.
* Millor film, millor realitzador, millor actor per a Eric Bana i millor segon paper masculí per a Simon Lyndon, en els premis Film Critics Circle of Australia l'any 2001.

## Referències

* ↑ «Chopper». esadir.cat.
* ↑ Dargis, Manohla «The Assassination of Jesse James by the Coward Robert Ford - Movies - Review» (en anglès). The New York Times, 21-09-2007. ISSN: 0362-4331.
# Charles Lapworth

Charles Lapworth (21 de setembre del 1842 - 13 de març del 1920) fou un geòleg anglès.
Va néixer a Faringdon (Berkshire) i després d'estudiar per ser professor, Lapworth es va establir a la zona fronterera d'Escòcia, on va investigar la fauna fòssil de l'àrea, prèviament poc coneguda. El 1869 es casà i es va quedar a la regió. Eventualment, gràcies a un registre pacient i a un ús innovador de l'anàlisi de l'índex fòssil, Lapworth va demostrar que el que es creia que era una seqüència gruixuda de roques silurianes, de fet era una sèrie molt més prima que havia estat repetida per plegaments i per falles.
Finalment, hom acceptà la seva anàlisi controvertida, i a poc a poc anà ascendint fins a convertir-se en un dels geòlegs de primera fila de les Illes Britàniques. Va ser professor a diversos instituts, i va rebre nombrosos premis pels seus treballs. Se'l coneix més perquè va ser un pioner en l'anàlisi faunístic de les capes silurianes per mitjà dels fòssils index, especialment els graptòlits; i per la seva proposta, adoptada després d'un temps, que les capes que hi havia entre els estrats cambrians del nord de Gal·les i els silurians del sud de Gal·les fossin assignades a un nou període geològic: l'Ordovicià. Aquesta proposta va resoldre una àrdua discussió sobre l'antiguitat dels estrats en qüestió.
Es poden trobar documents sobre Charles Lapworth a les Col·leccions Especials de la Universitat de Birmingham.
# Cill Charthaigh

Cill Charthaigh (en anglès Kilcar) és una vila d'Irlanda, al comtat de Donegal, a la província de l'Ulster. Es troba a la Gaeltacht an Láir i el 22% dels habitants són parlants nadius d'irlandès.
El poble en si es compon d'un carrer principal amb església en un extrem i dues fàbriques tèxtils a l'altre extrem. Al mig hi ha algunes botigues i quatre pubs. El poble compta amb les principals instal·lacions de teixit a mà de tweed de Donegal, amb una botiga de productes de tweed d'alta qualitat. També hi ha un productor d'algues com a base de productes cosmètics. Áislann Chill Chartha és un centre comunitari que inclou una biblioteca, un poliesportiu (bàsquet i futbol indoor), un gimnàs i un petit teatre. També compta amb exposicions sobre la base de la història del sud-oest de Donegal i fa una exhibició itinerant de fotografies històriques locals històrics. Áislann Chill chartha és també la seu de l'exitosa sèrie de Concerts de Música Tradicional "Ceol na gConallach - Les sessions de Donegal" que es fan cada dissabte a la nit durant els mesos d'estiu i diverses dates durant tot l'any, situat al mateix complex que el centre de teixit a mà.
L'escola nacional és a uns 750 metres del carrer principal i la parròquia de Kilcar s'estén tot el camí fins al riu que la separa de la següent llogaret, Carrick, que està a uns 6 km.
El poble està envoltat d'una gran varietat de townlands, que amb el poble comprèn la parròquia de Kilcar. Són al voltant d'una milla quadrada de superfície. La parròquia de Kilcar inclou unes 45 townlands, encara que els noms i el nombre exacte han canviat amb el temps.

## Cultura

Un d'aquests townlands és Mucros (Muckross en anglès) que és un destí popular entre els turistes degut als seus escenaris per a escalada de pedres, surfing i platges. Està a tres kilòmetres a l'est de la vila a la carretera de la costa (vegeu Muckross Head). Curris iés una altra àrea de visita a causa de les seves vistes de Sliabh a Liag i que compta amb una platja i moll.
El camp de la GAA a Towney es troba a 2 kilòmetres fora de la vila a la carretera de la costa. És un dels camps més escènicament situats d'Irlanda.

## Personatges

La parella Matthew Broderick i Sarah Jessica Parker tenen una casa de vacances a la zona, i hi van regularment.

## Referències

* ↑ Placenames (Ceantair Ghaeltachta) Order 2004.
* ↑ Coleman, Maureen «Sarah Jessica Parker and Matthew Broderick off to Donegal to save marriage». , 07-08-2008 [Consulta: 7 agost 2008]. «The glamourous couple — considered one of the strongest pairings in showbiz — regularly visit Kilcar in Donegal, where they own a holiday home.»

## Enllaços externs

* Cill Charthaigh - Lloc web oficial
# Charlie Watts

Charles Robert Watts (Bloomsbury, 2 de juny de 1941 - Londres, 24 d'agost de 2021), fou un músic britànic conegut sobretot per ser el bateria dels Rolling Stones. Més enllà del rock, també va tenir una àmplia trajectòria en el món del jazz.

## Vida professional

Estudià a la Tylers Croft Secondary Modern i a la Harrow Art School, i als 18 anys començà a treballar en una agència de publicitat de Londres. Aficionat al jazz, aprengué a tocar la bateria escoltant a grans bateries del gènere, com ara Sid Catlett o Max Roach. Formà part de diferents grups de jazz: The Joe Jones Jazz Seven, Blues By Five i el 1961 els Blues Incorporated d'Alexis Korner. En el club on tocava amb aquest darrer, va conèixer Mick Jagger que li demanà que entrés a formar part d'un nou grup que s'acabava de formar, The Rolling Stones, i des del 1962 fou el bateria del mític conjunt. Conegut com l'"Stone silenciós", el seu estil era bàsicament sobri, constant i fenia les funcions d'"empènyer" el ritme del grup. Sense deixar els Stones, va col·laborar sovint en formacions jazzístiques, i en especial a la banda del seu company Bill Wyman.

## Reconeixements

El 2006, Watts va ser elegit per entrar al Saló de la Fama del Modern Drummer; el mateix any, Vanity Fair el va elegir per al Saló Internacional de la Fama dels Millores Vestits. Segons l'estimació d'un destacat crític musical Robert Christgau, Watts va ser el "millor bateria del rock". El 2016, es va classificar en el 12è lloc de la llista "100 millors bateries de tots els temps de "Rolling Stone.

## Referències

* ↑ «Muere Charlie Watts, batería de los Rolling Stones, a los 80 años» (en castellà). La Vanguardia, 24-08-2021. [Consulta: 24 agost 2021].
* ↑ «100 Greatest Drummers of All Time». Rolling Stone, 31-03-2016. Arxivat de l'original el 2 octubre 2016. [Consulta: 1r octubre 2016].
# Clupisoma montana

Clupisoma montana és una espècie de peix de la família dels esquilbèids i de l'ordre dels siluriformes.

## Morfologia

* Els mascles poden assolir 29 cm de longitud total.

## Reproducció

És ovípar i els ous no són protegits.

## Hàbitat

És un peix d'aigua dolça i de clima tropical.

## Distribució geogràfica

Es troba a Àsia: l'Índia i el Nepal.

## Referències

* ↑ Swainson W., 1838. The natural history and classification of fishes, amphibians, & reptiles, or monocardian animals. Londres. Nat. Hist. & Class. v. 1. i-vi + 1-368.
* ↑ Hora, S. L., 1937. The game fishes of India. Part III. Journal of the Bombay Natural History Society v. 39 (pt 4): 659-678, Pl. 1.
* ↑ BioLib (anglès)
* 1 2 3 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. Volum 2. A.A. Balkema, Rotterdam.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Menon, A.G.K., 1999 Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources Lucknow, Índia.775 p.

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Classe alta

Segons Karl Marx, la classe alta representaria la classe dominant, aquella que té la propietat del capital i dels mitjans de producció, per tant, dominen la producció material, alhora que també dominen la producció de les idees i pensaments del moment.
| « | La classe que exerceix el poder material dominant en la societat és, alhora, el seu poder espiritual dominant. La classe que té a disposició seva els mitjans per a la producció material en disposa per a la producció espiritual, cosa que fa que se li sotmetin, alhora, per terme mitjà, les idees dels qui no tenen els mitjans necessaris per a produir espiritualment" (Karl Marx, què són les idees dominants") | » |

## Referències

* ↑ Karl, Marx. «la ideologia alemana». Marxists Internet Archive, septiembre de 2001.. [Consulta: 7 abril 2014].
# Coll de Jonquerals

El Coll de Jonquerals és una collada del terme municipal de Capolat, al (Berguedà), situada a 1.031,1 m. d'altitud molt a prop del punt de trobada dels termes municipals de Capolat, al Berguedà, de Guixers i de Navès, els dos darrers del (Solsonès)
En alguns mapes de l'Institut Cartogràfic de Catalunya sembla justament el triterme abans esmentat, però en realitat és dins del terme de Capolat.
Es troba al vessant meridional del Tossal Pla, a llevant del triterme suara esmentat. És a l'esquerra de la capçalera de la Rasa de la Font del Forn.

## Referències

* ↑ Institut Cartogràfic de Catalunya. Altitud presa del Mapa Topogràfic de Catalunya 1:5.000

## Enllaços externs

* Institut Cartogràfic de Catalunya
# Alejandro Ángel López Samper

Alejandro Ángel López Samper, conegut pel segon cognom Samper, (Madrid, 20 de febrer de 1943) és un exfutbolista espanyol de la dècada de 1960.

## Trajectòria

Començà a destacar amb 18 anys al Ciudad Real de categoria regional madrilenya. Després jugà al CD Parque Móvil, també de categoria regional, fins que fou fitxat pel Reial Madrid Amateur, club amb el qual es proclamà campió d'Espanya amateur l'any 1965. La temporada següent ingressà al Rayo Vallecano, club en el qual romangué durant set temporades a segona divisió. L'any 1972 fou fitxat pel RCD Espanyol, on fou porter suplent durant dues temporades, a primera divisió.

## Referències

* 1 2 3 4 «A Samper li segueix els passos l'Espanyol». Mundo Deportivo, 15-03-1972. [Consulta: 9 gener 2017].
* ↑ «La final de Campionat d'Espanya Amateur». Mundo Deportivo, 27-06-1965. [Consulta: 9 gener 2017].
* ↑ «En Mestalla». Mundo Deportivo, 30-06-1965. [Consulta: 9 gener 2017].
* 1 2 «Fitxa a BDFutbol». BDFutbol. [Consulta: 9 gener 2017].

## Enllaços externs

* Alejandro Ángel López Samper a BDFutbol
# Wezembeek-Oppem

Wezembeek-Oppem és un municipi belga de la província de Brabant Flamenc a la regió de Flandes. És un dels sis municipis amb facilitats lingüístiques (un 30% de francòfons segons el cens de 1947) de la perifèria de Brussel·les. Es troba a l'est de Brussel·les, als límits de Kraainem i Woluwe-Saint-Pierre.

## Política

El seu alcalde actual, François van Hoobrouck d'Aspre, va ser escollit en la llista de la Union des Francophones, que va obtenir 16 escons de 23 (57,8% dels vots) l'octubre de 2000 i 10 de 23 (41,7%) el 1994. A les eleccions d'octubre de 2006, la seva llista d'UF va obtenir 18 escons de 23 (76% dels vots), eleccions que no van oferir cap regidor flamencòfon, ja que aquests llocs van ser triats directament. François van Hoobrouck està també en el consell provincial del Brabant Flamenc sota la mateixa etiqueta. Per altra banda, és membre del Mouvement Réformateur.
# PNP

PNP té els següents significats:
* Parc Nacional dels Pirineus, parc nacional francès ubicat a la part occidental dels Pirineus
* Partit Nou Progressista (Puerto Rico), partit polític de Puerto Rico
* Partit Nacional dels Patriotes, partit polític de Burkina Faso
* Partit Nacional del Poble, partit polític de Jamaica
* Partit Nacional del Poble (Curaçao), partit polític de Curaçao
* Partit Nacional del Poble (Ghana), partit polític històric de Ghana
* Parti National du Peuple, partit polític històric de la República Democràtica del Congo
* Partit Nacionalista Peruà, partit polític del Perú
* Policia Nacional de les Filipines (del seu nom en anglès Philippine National Police), cos de policia estatal de les Filipines
* Policia Nacional del Perú, cos de policia estatal del Perú
* Transistor PNP, transistor bipolar consistent en tres dopatges: P, N i P, per aquest ordre
* P versus NP, problema matemàtic que planteja si es pot demostrar la igualtat entre la complexitat P i la NP
* Plug and Play, procediment que permet que un perifèric sigui reconegut immediatament en ésser connectat a un sistema operatiu
* Polineuropatia, trastorn neurològic que es produeix quan diversos nervis perifèrics s'afecten al mateix temps
* Fosfat de piridoxina (del seu nom en anglès Pyridoxine Phosphate), una de les formes de la vitamina B6
* Purina nucleòsid fosforilasa (del seu nom en anglès Purine Nucleoside Phosphorylase), enzim implicat en el metabolisme de les purines
* p-Nitrofenol (del seu nom en anglès p-Nitrophenol), fenol que conté un grup funcional nitro
# Tukums

Tukums és un poble de Letònia situat al municipi de Tukums (antigament Raion de Tukuma). Es troba a uns 65 km a l'oest de Riga.

## Història

El centre històric de Tukums es va desenvolupar entre les rutes comercials que condueixen des de la desembocadura del riu Daugava a Prússia. Des del 1253 Tukums va ser governada per l'Orde Livonià, un castell va ser construït a la vora del riu Slocene al final del segle xiii, al voltant de l'edifici va ser ocupat per assentaments de comerciants i artesans alemanys, es va formar un mercat al davant del castell i van començar a construir-se nous carrers en diferents direccions des de la plaça del mercat.
Amb el desenvolupament del comerç durant el segle xvi es va realitzar una nova ruta comercial cap a Prússia que començava en el que avui és el carrer major, aquest carrer va tenir una gran importància i va ser on es van construir els edificis públics i els tallers i botigues en general. Igual que molts altres assentaments Tukums va patir molt en les nombroses guerres feudals. Sota l'imperi del duc Jacob Kettler (1642-1682) Tukums va experimentar un auge econòmic ràpid, va ser en aquest moment quan es va realitzar una nova ruta comercial entre Tukums cap Jelgava, la capital del Ducat de Curlàndia i Semigàlia.
Des de 1795 Curlàndia es va incorporar a l'Imperi Rus, al novembre d'aquest mateix any la tsarina Caterina II de Rússia va signar un document per dividir Curlàndia en regions i concedir els drets de ciutat a diversos assentaments i Tukums va ser un d'ells. L'any 1877 va tenir lloc la inauguració de la línia ferroviària Riga - Tukums.

## Llocs d'interés

Entre altres:
* Castell de Jaunpil. És l'únic castell fortificat de l'Orde Livonià que roman a Letònia, va ser construït el 1301.
* Casa Senyorial de Jaunmokas. Des de 1991 l'edifici ha allotjat un museu que mostra les respectives tècniques i la història de l'activitat forestal al país.
* Palau de Durbe. És una de les més interessants mansions clàssiques del país. Avui dia allotja part de la col·lecció del Museu Tukums.
* Castell de Šlokenbeka. Va ser construït al segle xv com un castell fortificat a la vila de Milzkalne prop de Tukums.

## Ciutats agermanades

| Andrychów, Polònia Bnei Ayish, Israel Chennevières-sur-Marne, França | Izium, Ucraïna Karelichy, Belarús Krasnogorsk, Rússia | Plungė, Lituània Scheeßel, Alemanya Tidaholm, Suècia |

## Persones notables

* Ādolfs Bļodnieks (1889 - 1962) Polític
* Georgs Andrejevs (1932 -) Polític
* Víktor Tsoi (1962 - 1990) Músic i cantant
* Artis Kampars (1967 -) Polític

## Referències

* ↑ «Vesture» (en letó). [Consulta: 25 juny 2015].
* ↑ «Castles and Manors» (en anglès). [Consulta: 25 juny 2015].

## Vegeu també

* Localitats de Letònia
# Victorí el Jove

Victorí el Jove (llatí: Victorinus Junior) va ser un suposat emperador romà, que va governar breument l'Imperi de les Gàl·lies. Era un dels Trenta Tirans que enumera Trebel·li Pol·lió a la Historia Augusta.
Era fill de Victorí, el qual va ser assassinat a finals del 270 o començaments del 271 a Colònia, per Aticià, un dels seus oficials, a la dona del qual Victorí havia seduït. Victorí el Jove havia estat proclamat emperador molt poc abans de la mort del seu pare, però a la mort d'aquest, els soldats el van matar ràpidament. No hi ha una evidència certa de què aquest Victorí el Jove existís realment, o en tot cas que fos proclamat August.

## Referències

* ↑ Historia Augusta: Tyranni Triginta VII:1.2
* ↑ Cancik, H. Brill's new Pauly : encyclopaedia of the ancient world. [A] Antiquity Vol. 14 Sym - Tub. Leiden: Brill, 2009, p. 91. ISBN 9789004142190.
| Precedit per: Marc Aureli Mari | Emperadors romans | Succeït per: Tètric I |
# Belver de los Montes

Belver de los Montes és un municipi de la província de Zamora a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 582 | 535 | 450 | 428 |
# Coatascorn

Coatascorn (en bretó Koadaskorn) és un municipi francès, situat a la regió de Bretanya, al departament de Costes del Nord. L'any 1999 tenia 226 habitants. El 7 de juliol de 2006 es va adherir a la carta Ya d'ar brezhoneg.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 231 | 281 | 244 | 211 | 209 | 226 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Germain Sol-Dourdain | |
# Colindres

Colindres (Culindris en càntabre) és un municipi situat en la part oriental de Cantàbria, limitant al Nord i Est amb el municipi de Laredo, al Sud i Sud-est amb Limpias i a l'oest amb Treto i la ria de Treto també anomenada Ria del Asón, formada per la confluència de la ria de Rada i la ria de Limpias. Es troba a 46 km de Santander.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 1.189 | 1.325 | 1.497 | 1.560 | 1.824 | 2.000 | 2.209 | 3.320 | 4.885 | 5.509 | 6.577 | 7.490 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PSOE | 2626 | 57,21% | 8 |
| PP | 1224 | 26,67% | 4 |
| PRC | 343 | 7,47% | 1 |
Eleccions municipals, 27 de maig de 2007 :
| Partit | Vots | % | Regidors |
| PSOE | 2656 | 58,12% | 8 |
| PP | 1335 | 29,21% | 4 |
| PRC | 425 | 9,30% | 1 |
# Concanavalina A

La Concanavalina A (ConA) és una lectina (proteïna d'unió a glúcids) originalment extreta de la fava Canavalia ensiformis. És un membre de la família de les lectines dels llegums. S'uneix específicament a certes estructures que es troben en diversos glúcids, glicoproteïnes i glicolípids, principalment a grups interns i no reductors α-D-manosil i α-D-glucosil. La ConA és un mitogen (substància que estimula la mitosi) vegetal. La ConA va ser la primera lectina disponible comercialment, i és àmpliament utilitzada en biologia i bioquímica per caracteritzar glicoproteïnes i altres entitats amb cadenes glúcidiques de la superfície de diverses cèl·lules. També s'utilitza per a purificar macromolècules glucosilades en la cromatografia d'afinitat a lectines, així com per estudiar la regulació immunològica de diverses cèl·lules immunològiques.

## Referències

* ↑ PDB 3CNA; Hardman KD, Ainsworth CF «Structure of concanavalin A at 2.4-A resolution». Biochemistry, 11, 26, December 1972, pàg. 4910–9. DOI: 10.1021/bi00776a006. PMID: 4638345.
* ↑ Goldstein IJ, Poretz RD. «Isolation, physicochemical characterization, and carbohydrate-binding specificity of lectins». A: Goldstein IJ, Liener IE, Sharon N. The Lectins Properties, Functions and Applications in Biology and Medicine. San Diego: Academic, 1986, p. 233–247. ISBN 0-12-449945-7.
* ↑ Sumner JB, Gralën N, Eriksson-Quensel IB «The molecular weights of canavalin, concanavalin A, and Concanavalin B». The Journal of Biological Chemistry, 125, 1, September 1938, pàg. 45–48.; Sumner, J. B.; Gralen, N.; Eriksson-Quensel, I.-B. «The Molecular Weights of Urease, Canavalin, Concanavalin a and Concanavalin B». Science, 87, 2261, 1938, pàg. 395–396. Bibcode: 1938Sci....87..395S. DOI: 10.1126/science.87.2261.395. PMID: 17746464.
* ↑ Schiefer HG, Krauss H, Brunner H, Gerhardt U «Ultrastructural visualization of surface carbohydrate structures on mycoplasma membranes by concanavalin A». J Bacteriol, 124, 3, Dec 1975, pàg. 1598–600. PMC: 236075. PMID: 1104592.
* ↑ «GE Healthcare Life Sciences, Immobilized lectin». Arxivat de l'original el 2012-03-03. [Consulta: 8 octubre 2012].
* ↑ Dwyer JM, Johnson C «The use of concanavalin A to study the immunoregulation of human T cells». Clin Exp Immunol, 46, 2, Nov 1981, pàg. 237–49. PMC: 1536405. PMID: 6461456.
# Concamarise

Concamarise és un comune (municipi) de la província de Verona, a la regió italiana del Vèneto, situat a uns 100 quilòmetres al sud-oest de Venècia i a uns 30 quilòmetres al sud-est de Verona.
A 1 de gener de 2020 la seva població era de 1.089 habitants.
Concamarise limita amb els següents municipis: Bovolone, Cerea, Salizzole i Sanguinetto.

## Referències

* ↑ «Resident population on 1st january» (en anglès). ISTAT. [Consulta: 14 agost 2020].